شه‌فه‌ق نيوز/ وزاره‌ت وه‌رگرى ئه‌مريكى"پنتاگۆن"باس له‌وه‌ كرد، ك په‌لاماره‌يل توركى دژ يه‌كه‌يل كورد سوريا ك وڵاته‌يل يه‌كگرتگ پشتگيرى له‌لى ئه‌كا له‌ عه‌فرين، كاريگه‌رى خراو داشتگه‌ له‌بان جه‌نگ دژ ريكخرياگ ترۆريستى داعش.
له‌ى باوه‌ته‌و، عه‌قيد رۆبه‌رت مانينغ قسه‌كه‌ر وه‌ناو پنتاگۆن ئه‌را رووژنامه‌نويسه‌يل وت: وسيان جه‌نگ له‌بان داعش ماناى ئه‌وه‌سه‌ بڕيگ كرده‌وه‌يل زه‌مينى ك له‌لايه‌ن هيزه‌يل ديموكرات سورياوه‌ ئه‌نجام ئه‌گرێد وه‌شيوه‌يگ وه‌ختى گير دريانه‌.
جى باسه‌، مانينغ هه‌ميش وت: شيواز په‌لاماره‌يل ئاسمانييش ك له‌لايه‌ن هاوپه‌يمان ناوده‌وڵه‌تيه‌و دژ داعش ئه‌نجام ئه‌دريه‌ێد كاريگه‌ر نيه‌و هيزه‌يل ديموكرات سوريا هيمان زاڵن له‌بان ئه‌و خاكه‌يله‌ ك هاوردنه‌سه‌وه‌ێ له‌ژير ده‌سڵات ريكخرياگ ترۆريستى.
